Päivää. Ovatko kaikki Facebookissa?
Kuka ei ole Facebookissa?
Mitä teette täällä?
Puhun myös muista sosiaalisista
medioista ja nettiviestinnästä.
Joten tämä voi
olla silti kiinnostavaa.
En esittele itseäni sen pidemmin.
Esittelen Facebookin
riskejä ja mahdollisuuksia –
ja annan vinkkejä kommunikointiin,
päivitysten tekoon ja väittelyyn.
Minulla on myös oma blogi
osoitteessa veganstrategist.org, –
jossa puhun
kommunikoinnista yleisemmin.
Nyt puhe on Facebook-viestinnästä.
En puhu ryhmien käyttäjämäärien
kasvattamisesta tai mainonnasta, –
vaan tehokkaasta
viestin välittämisestä.
Puhun viestimisestä sekä sekasyöjä-
että vegaanikavereillemme.
Ehkä olette nähneet väittelyitä myös vegaanien,
ei vain lihansyöjien kesken.
Kuka minä olen kertomaan
teille Facebookista?
En ole asiantuntija, mutta
viestintä kiinnostaa minua paljon.
Olen tehnyt sitä
20 vuotta järjestössä, –
joka pohtii viestiä aina
vastaanottajan näkökulmasta.
Olen melko aktiivinen
sosiaalisessa mediassa.
Se on minulle niin
huvin kuin konfliktin lähde.
Ehkä tiedätte, että kirjoitukseni
ovat joskus kiistanalaisia.
Niistä syntyy keskustelua,
johon joskus osallistun.
Aluksi Facebookin riskit ja hyödyt.
Viestintä on vaikeaa, emmekä
osaa kommunikoida keskenämme.
Koulussa opetettiin kieliä ja
esitelmänpitoa, –
mutta emme oppineet
kommunikoimaan toistemme kanssa.
Nettikeskustelut ovat
tietysti vielä vaikeampia.
Välissä on näytöt, eikä voi
nähdä toista ja hänen kehonkieltään.
Käytössä on vain sanoja.
Ja monesti sanat tulkitaan
huonoimmalla mahdollisella tavalla.
Vaikka luulemme, että sanomamme
tulkitaan vain positiivisesti.
Emme tajua, miten muut
saattavat tulkita sanojamme.
Toinen Facebookin vaara.
Olette ehkä kuulleet, että
Internet on valtava "kaikukammio".
Eli kun huudat
sinne niin kuulet itsesi.
Ikään kuin tapaamme
itsemme alati Facebookissa.
Facebook valikoi meille
sisältöä tykkäystemme perusteella.
Tämä voi johtaa pahasti harhaan.
Luulet, että kaikki ovat
samaa mieltä kuin sinä ja kaverisi.
Joten maailma näyttää siltä,
että kaikki liputtavat puolestasi.
Facebookin etu on,
että se antaa meille aikaa –
toisin kuin esim. puhelimeen puhuminen,
jossa joutuu välittömästi vastaamaan.
Tämä säästää aikaa.
Joskus ajattelemme,
että meidän täytyy vastata heti,
mutta yleensä voimme odottaa, –
että rauhoitumme
ja meillä on enemmän tietoa.
Asioita, jotka voivat olla
sekä hyviä että huonoja.
Ensinnäkin: voit puhua jollekin
ja monet muut voivat seurata keskustelua.
Mitä enemmän kavereita, sitä enemmän
seuraajia. Tämä tulee muistaa.
Et kirjoita vain keskustelukumppanillesi,
vaan myös joukolle muita ihmisiä.
Toiseksi: kaiken voi saada leviämään.
Kun Italiassa esimerkiksi oli maanjäristys,
tämä vegaanijulkkis jota en tunne, –
sanoi että maanjäristys johtui karmasta.
Mikä ei tietenkään ole
kovin mukavasti sanottu.
Kaupungin perinneruoka on sianliha,
joten kyse oli hänen mukaansa karmasta.
Järistys tapahtui,
koska he tekevät näin sioille.
Ei kovin kivasti sanottu ja päätyi moniin sanomalehtiin.
Varokaa mitä kirjoitatte.
Vinkkejä postauksiin: tehkää postauksia!
Käyttäkää Facebookia.
Käyttäkää sitä vaikuttamiskeinona.
Mielestäni se on tärkeää.
Moni lukee uutisensa Facebookista.
Julkaiskaa mahdollisimman monelle kaverille.
Keskimäärin käyttäjillä on 145 kaveria.
Hankkikaa mahdollisimman monta.
Ehkä tämä on egokysymys,
mutta haluan saada mahdollisimman monta kaveria.
Osalla ihmisistä on kausia,
jolloin he poistavat kavereita.
Ja he sanovat poistavansa 100-200 kaveria.
Miksi?
Jos käytät Facebookia viestin levittämiseen,
hanki mahdollisimman paljon kavereita.
Todella ärsyttävät voit
aina tietenkin poistaa, mutta –
yleisesti ottaen en koe tarpeelliseksi
olla oikeasti hyviä kavereita –
Facebook-seuraajien kanssa.
He ovat potentiaalinen yleisösi.
Jos sinulla on jotain sanottavaa,
hanki niin paljon ystäviä kuin mahdollista.
Tässä on postausvinkkejä
Mercy for Animalsin teettämästä tutkimuksesta.
Tee teksteistä lyhyitä,
alle 10 sanaa.
Vetoa tunteisiin. Voi olla vihaa,
surua, oikeudentajua, jotain muuta.
Siteeraa luotettavia lähteitä.
Pyydä ihmisiä jakamaan viestisi.
Ei vain tykkäämään,
sillä jakamisella on suurempi vaikutus.
Jaa videoita ja kuvia.
Eläinvauvojen kuvat toimivat hyvin.
Niillä on kivat silmät ja ne vetoavat hoivaviettiimme.
Tuotanto- ja lemmikkieläinten yhteiskuvat
toimivat hyvin.
Siinä on jotain erityistä kun näkee
eri lajien välistä ystävyyttä.
Käytä paljon ruokakuvia, ne ovat suosittuja.
Ruokapornoksikin sitä kutsutaan.
Älä jaa liian usein. Olen huomannut
joidenkin kirjoittavan eläinasiaa viesti toisensa perään.
Eikä yhdelläkään ole tykkäyksiä. He jatkavat
vuodesta toiseen, vaikka kukaan ei jaksa lukea.
Ihmiset tietävät, että tämän ihmisen seinällä
on vain ikäviä eläinjuttuja, eivätkä halua mennä sinne.
Julkaise myös muuta, vaikka omasta elämästäsi,
kunhan et pelkkää eläinoikeusasiaa.
Muuten ihmiset lakkaavat seuraamasta sinua.
Mieti viestäsi yleisösi näkökulmasta.
Aseta itsesi heidän asemaan.
Mielestäni tämä on yksi tärkeimmistä taidoista
missä tahansa aktivismissa.
Käytin äskettäin tätä meemiä esimerkkinä keskustelussa.
Siinä sanotaan näin:
Niiden, jotka sanovat että veganismi on helppoa
ja niiden, jotka sanovat sen olevan vaikeaa -
erona on se, että ensiksi mainitut keskittyvät uhreihin
ja jälkimmäiset omaan itseensä.
Mitä mieltä olette meemistä?
Kenen mielestä se on tosi hyvä?
Kenen mielestä meemi on melko huono?
Kuka ei ole mitään mieltä?
Minusta meeni ei ole kovin hyvä.
Sen voi tulkita niin, että olet itsekäs jos et ole vegaani.
Kävin keskustelua seinällä, jolla näin
tämän meemin ja kerroin, etten pidä siitä.
Julkaisija sanoi pitävänsä siitä kovasti
ja myös hänen kaverit puolustivat meemiä.
Julkaisin meemin omalla seinälläni ja
kaverini sanoivat, että se oli huono.
Tätä tarkoitan kaikukopalla.
Kaverimme ovat usein samaa mieltä kanssamme.
Emme voi päätellä vastaanotosta ja
saamastamme kannatuksesta mitään.
Se ei kerro meille paljoakaan.
Emme voi luottaa siihen.
Emme voi luottaa
muutaman ihmisen sanomisiin.
On muistettava, että anekdootit
eivät ole kovin luotettavia.
Tutkimus on luotettavampaa.
Kaikukoppailmiö on huomioitava.
Vahvistusvinouma tarkoittaa, että poimit
lisätodisteita siitä, mihin jo uskot.
Jos uskot, että meemi on huono,
rekisteröit tätä todentavia viestejä.
Ja jos uskot, että se on hyvä,
suodatat eriävät mielipiteet pois.
Huomioi hiljainen enemmistö,
joka ei reagoi viesteihisi.
On heitäkin, jotka eivät reagoi viesteihisi
lainkaan. Mutta heilläkin on mielipide.
Tätä mielipidettä emme tiedä, mutta
tutkimuksista voimme päätellä jotain.
Aktivisimisi vaikutus,
julkaisusi vaikutus, -
on yhtä kuin ketä inspiroit
ja kenet karkoitat.
Saatat inspiroida muutamaa
ja kuvitellla onnistuneesi, -
vaikka karkotit samalla sata ihmistä.
Jolloin vaikutus on melko huono.
Ehkä 100 ihmistä on kauempana
vegaaniksi ryhtymisestä -
tai veganismin mieltämisestä positiivisena.
Käytä kaikkia väitteitä.
Meillä on niitä paljon käytettävissämme.
Meillä on terveys-, eläin-, ympäristö-
ja nälänhätäargumentit, jne.
Vältä syyllistämistä, tuomitsemista,
nämä ovat itsestäänselviä asioita.
Vältä vertauksia murhiin,
raiskauksiin, holokaustiin.
Ne ovat hyvin ongelmallisia.
Et ikinä tiedä, kuka huomaa julkaisusi.
Ja jos julkaiset jotain,
mistä tiedät että kaverisi sanovat...
Julkaiset jotain vaikkapa
kanojen tuottajasta...
Hänen toimintansa kävi ilmi
vaikkapa salakuvauksessa...
Ja tiedät, että kaikki vegaanikaverisi
reagoivat asiaan voimakkaasti...
Jos tiedät, että viestisi levittää vihaa,
älä jaa sitä.
Sellaisen vihan levittäminen
ei ole hyvä asia.
En julkaise asioita, jotka
herättävät raivoa vegaaniaktivisteissa.
Kuvan teksti: Olen niin vegaani,
etten katso Kevin Baconin elokuvia.
Vältä puritanismia.
Ihmisten on vaikea samaistua siihen.
Tehdään pari harjoitusta
meemien avulla.
Tämä vasikka vietiin äidiltään
pian syntymänsä jälkeen ja –
pakotettiin pieneen pimeään laatikkoon,
jossa se viettää –
lyhyen elämänsä, jotta sinä
voit käyttää maitotuotteita.
Minkä yhden sanan vaihtamalla
meemi olisi paljon parempi?
Hyvä. Vaihtamalla
sanan sinä sanaksi me.
Jotta ME
voimme käyttää maitotuotteita.
Ero on suuri.
Viesti ei ole niin syyllistävä.
Syyttely ja puolustuskannalle saaminen
eivät auta muutoksessa.
Sama asia tässä:
Jos olet eläinten kaltoinkohtelua vastaan,
miksi syöt murhattuja eläinvauvoja?
Me olisi jälleen parempi,
vaikkei itse söisikään eläimiä.
Taas esimerkki. Yli 1 200 hevosta
kuolee radalla joka vuosi.
Tämä on puhtaasti tietoa levittävä
ja mielestäni hyvä.
Raviurheilu ei ole yhtä henkilökohtaista,
viesti ei hyökkää vaan tiedottaa.
Pidän myös tästä: Miksi he
rakastavat sinua ja syövät minut?
Kenenkään kimppuun ei suoraan hyökätä.
Tämä on vain toteamus.
Tämä on kysyvä meemi.
Aina kun eläin pakenee teurastamosta, –
kaikki haluavat pelastaan sen hengen.
Miksi?
Se saa lukijan hieman ajattelemaan,
mikä on aina hyvä asia.
Tykkään julkaista asioita,
jotka saavat ihmiset ajattelemaan.
Tämä herättää
oikeanlaisia tunteita ilman syyllistämistä.
Vietä pääsiäistä perheesi kanssa
ja anna muiden tehdä samoin.
Olennaista ei ole, olenko oikeassa tai
onko tämä totuuteni, vaan toimiiko tämä.
Sama pätee kaikkeen viestintään.
En huolehdi, onko tämä totuus tai
vegaani-ideologian tai sääntöjen mukaista, –
vaan toimiiko se. Onko sillä vaikutusta,
avaako se ihmisten mieliä ja sydämiä.
Siirrytään keskustelemiseen
ja väittelemiseen.
Facebook-keskustelut voivat olla avaavia
erilaisten mielipiteiden kohdatessa.
Ihmiset vaihtavat näkemyksiä
ja oppivat toisiltaan.
Keskustelut voivat olla
myös kuin nyrkkeilyottelu.
Ystävällinen nyrkkeilyottelu. Urheilullinen.
Hieman aggressiivinen, mutta hyvä.
Voi olla myös huutoriita ja muuttua
hyvin rumaksi. Kuulostaako tutulta?
Se saa sinut haluamaan tehdä näin.
Kun huomaamme keskustelun
muuttuvan ikävämmäksi, –
joku ehkä julkaisee jotain sinusta
tai olette jostain eri mieltä, –
on kolme mahdollista reaktiota:
Tappelu. Astumme kehään
vastaväitteinemme ja käytämme ilkeää kieltä.
Pako. Kuin eläimet, joko hyökkäämme
tai pakenemme refleksinomaisesti.
Jos vaara uhkaa, ne päättävät
joko taistella tai paeta.
Kolmas mahdollisuus on valo.
Voitte pysyä valon puolella.
Mielestäni teidän on pysyttävä valon
puolella niin paljon kuin mahdollista.
Se ei ole kovin helppoa.
Saatat aloittaa hyvin zenisti ja luulla,
että tilanne on hallussa.
Kunnes tulee ensimmäinen
ärsyttävä kommentti, sitten toinen jne.
Tilanne eskaloituu ja menet
taisteluvaihteelle.
Tässä vaiheessa päädyt
pimeälle puolelle.
Tunnistatteko ilmiön?
Jos astumme huomaamattamme
pimeälle puolelle, se on tarttuvaa.
Vaikutamme toisiimme, joten teidän
tehtävänne on pysyä valon puolella.
Tässä omia esimerkkejäni.
Kaikilla on asioita,
jotka ärsyttävät aivan erityisesti.
Varmaan tunnistatte omanne.
Minua ärsyttävät tietyt argumentit.
Julkaisin sivullani Lihattomasta maanan-
taista, josta keskusteltiin Oprahissa.
Mielestäni kampanja on loistava,
ja Oprahilla on 30 miljoonaa katsojaa.
Puhumassa oli Wayne Pacelle
Humane Societystä.
Sitten joku sanoi, että –
eikä nyt puututa itse väitteeseen, voitte olla siitä –
samaa tai eri mieltä, minä en ole samaa mieltä.
Hän siis sanoi, että –
"On siis ok raiskata, kiduttaa ja tappaa
kuutena päivänä viikossa –
aiemman seitsemän sijaan?
Kuinka ihailtavaa."
Kommentti ärsyttää minua,
joten ilmeeni on tällainen.
Voin valita joko tappelun,
paon tai valon.
Osa minusta haluaisi vastata
kommenttiin näin:
"Mike, jos tuo on mielestäsi
hyvä väite, olet@%!$un #@!$!"
Täydentäkää itse sopivilla kirosanoilla.
Olin vihainen, mutta yritin hillitä itseni.
Tässä paras vastaus minkä keksin, –
mielestäni onnistuin melko hyvin:
"Mike, väitteesi on monella tapaa ongelmallinen.
Tässä aiempi kirjoitukseni aiheesta."
Vastaus olisi voinut olla parempi,
mutta ei ollut täystuho.
Sanoin, että väite on ongelmallinen,
en kutsunut sen esittäjää tyhmäksi.
Väite oli mielestäni ongelmallinen
ja pyysin häntä lukemaan linkkini.
Hän vastasi, että koska ajamme
kaikki samaa asiaa, hän pitää –
älyttömänä ja turhana olla eri mieltä
muiden vegaanien kanssa.
Vastasin, että itsehän
hän oli eri mieltä.
Mike vastasi: Totta, ehkäpä esitin
asian huonosti, minun moka.
Selvitimme asian sovinnossa.
EN halua sanoa, että voitin.
Olimme kaikki voittajia,
koska selvitimme asian hyvin.
Jos olisin astunut pimeälle puolelle,
tilanne olisi vain eskaloitunut.
Tässä toinen esimerkki,
tämä ei niinkään ärsytä minua.
Julkaisin, että "Mitä jos kasvissyöjät
muuttaisivat useampien mieliä kuin vegaanit?"
Haluan esittää kysymyksiä, joiden
vastaukset eivät ole itsestäänselviä.
Ajatukseni oli, että koska ihmiset ovat lähempänä
kasvissyöntiä kuin veganismia, –
kasvissyöjän on helpompi
innostaa muutokseen kuin vegaanin.
Vegaanin toive on kunnianhimoinen.
Saatamme sanoa, että se on helppoa,
mutta en usko että se on.
Eräs kommentoija sanoi, että kasvissyönti
mahdollistaa yhtä suuren –
eläintuotteiden kuluttamisen kuin
ennekin, vain erilaisten.
Väite on, ettei kasvissyöjistä
ole mitään hyötyä.
He vain vaihtavat eläimestä toiseen.
Syövät enemmän maitoa ja munia.
Näkemys ärsyttää minua, joten vastasin, että
tämä väärä luulo esiintyy usein. –
Taas jotakin, mistä minun pitää kirjoittaa.
– Ei kovin hyvä vastaus.
Hän vastaa liudalla argumentteja.
Vastaan:
Kiitos, kumoan noita ajallaan.
Hän vastaa: Kuinka ylimielistä.
Sanoit tuon todella ylimielisesti.
Olen samaa mieltä.
Hän syyttää minua ylimielisyydestä.
Vaihdan taisteluvaihteelle.
Voin taas valita taistelun,
pakenemisen tai valon.
Tällä kertaa en onnistunut pysymään
valossa, vaan valitsin paon.
Aina se ei ole helppoa. En huomioinut
kommenttia, eikä tilanne eskaloitunut.
Palasin myöhemmin väitteiden kera,
mutta tämä tilanne ei pahentunut.
Vinkkejä valon tiellä pysymiseen:
Pysy itse valossa, jotta toinen ei ärsyynny.
Missä tahansa viestinnässä
on prosessi ja sisältö.
SIsältö on se, mitä sanot
ja prosessi se, miten sen sanot.
Prosessi on monesti sisältöä tärkeämpi.
Oletko ystävällinen ja huomioiva.
Oletko samastuttava, annatko
aikaa puhua, kuunteletko. Kaikki tämä on tärkeää.
Ehkä tärkeämpää kuin sisältö.
Facebookissa tämä on hankalaa,
koska työkaluja on vähän.
Hymiöitä voi käyttää,
mutta niistä on vain vähän apua.
Prosessi on tärkeä, joten ole ystävällinen.
En tiedä kuka kuvassa on, –
mutta käytän häntä esimerkkinä
kivasta vegaanista.
Käytä huumoria, se on tärkeää.
Julkaisin tämän joitain vuosia sitten, –
ja joku valitti, että kuva herätti
ikäviä mielikuvia kärsivistä hummereista.
Kokemus oli varmasti tosi, mutta jos
olemme liian herkkiä suuttumaan tai –
tulemaan surullisiksi, meillä on ongelma.
Huumorintaju on tärkeää kaikille.
Kuunteleminen.
"Suurin osa ihmistä ei kuuntele ymmärtääkseen,
he kuuntelevat vastatakseen."
Kuulostaako tutulta? Joku puhuu ja te
odotatte malttamattomina vastausvuoroa.
Ette kuuntele oikeasti.
Unohda uskomukset.
Älä oleta liikaa keskustelun kulusta,
mitä siinä voi sanoa ja mitä ei.
Sinun ei tarvitse edustaa koko
veganismia täydellisesti aina.
Älä takerru liikaa sääntöihin.
Käy keskustelu luonnollisesti.
Ole vastaanottavainen. Toivota
kaikki tervetulleiksi puolellemme.
Älä sano, että et kuulu tänne, koska
syöt sitä, etkä ole tarpeeksi vegaani.
Etenkin kirjoittaessa IMHO auttaa.
Puhu mielipiteestäsi, älä esitä totuutena.
Se tekee sanomasta vakuuttavamman
ja vähemmän ärsyttävän.
Kun ihmiset esittävät asiat faktoina, ärsyynnyn.
Katsokaa tätä mainosta.
Mikä tässä on vialla?
Muutin sitä. Miten?
Hyvä! Taidatte olla oluenjuojia?
Otin siis yhden sanan pois.
Sanan "ehkä".
Alkuperäisessä sanotaan
EHKÄ paras kalja maailmassa.
Huomaatteko, miten epäily tekee siitä
vahvemman eikä heikompaa.
Jos esität asiasi vähän epäillen,
saat aikaan paremman vaikutuksen.
Monet vegaanit kärsivät vegaanimuistinmenetyksestä.
Eli emme muista, miltä tuntui olla ei-vegaani.
Tai unohdamme, että koskaan olimme.
Ajattelemme olleemme aina vegaaneja.
Älkää tehkö niin.
Jos haluamme vaikuttaa muihin, meidän
täytyy muistaa, miltä tuntui olla ei-vegaani.
Tämä on väkivallattoman vuorovaikutuksen
menetelmästä, tämä on hyvä muistaa.
Kun olet konfliktissa, kun keskustelet,
mieti toisen tarpeita.
Jos keskustelukumppani on vihainen,
hänen vihansa on hänen tarpeidensa ilmaisua.
Jos ajattelet tilanteen niin, jo se
kokemukseni mukaan pehmittää sinua.
Jos ajattelet, että toinen tarvitsee jotain,
ei siis ole vihainen minulle –
vaan tarvitsee jotain ja ilmaisee sen
nyt näin. Se auttaa ymmärtämään.
Hidas mielipide. Tämä on tärkeää
netissä, missä kaikki on nopeaa.
Yritä olla vähemmän varma. Sano joskus
"En tiedä, minun täytyy ottaa selvää".
"En ole varma, tutkin asiaa enemmän.
Palaan asiaan myöhemmin."
Sen sijaan, että sanoisit asia olevan
tietyin päin, vaikka saatat olla väärässä.
Hengitä.
Meillä on aikaa Facebookissa.
Meillä on aikaa hengittää, jos käynnissä on
keskustelu tai konflikti. Älä kiirehdi.
Ja anna olla. Tämä on vähän sama kuin
aiemmin mainittu pakeneminen.
Minulla on taipumus kommentoida
aina, kun olen jostain eri mieltä.
Yritän oppia eroon siitä.
Mielestäni tämä meemi on kiva.
Tuletko nukkumaan? –En pysty, tämä on tärkeää.
–Mikä? –Joku netissä on väärässä.
Jos et mene nukkumaan niin kauan kuin
joku on väärässä, et tule juuri nukkuneeksi.
Katsotaan pimeälle puolelle. Milloin ja miten
päädymme sinne, eli olemaan ilkeitä.
Nämä ovat vegaaniveljekset. He ovat tosi kivoja,
vaikka käyttävät paljon kirosanoja.
Jos hurskastelet, eli esität asiasi
kuin tietäisit kaiken paremmin kuin toinen, –
niin kuin tämä tyyppi tekee –
siitä ei tykätä, vaan se ärsyttää.
Vältä vihaa. Viha johtaa pimeälle puolelle
ja saa meidät puhumaan ikävästi toisillemme.
Ehkä tämä on vain minun häiriintynyt
mieleni, toivon niin ja toivon ettei –
mutta joskus tulee tunne, että
haluan pahoittaa jonkun mielen.
Koska he loukkasivat minua
tai ovat tyhmiä tai he ovat –
lihansyöjiä ja satuttavat eläimiä ja
haluan sanoa sen heille. Kuulostaako tutulta?
Aloitamme näissä tilanteissa tuomitsemisen,
häpäisemisen ja syyllistämisen.
Haluamme saada heidät
naurunalaisiksi, ja se on helppoa.
Tässä pari kuvaa, jotka ovat
mielestänne ehkä ihan ok.
Oletteko nähneet tämän meemin?
Onnittelut! Yritit oikeuttaa
eläinten satuttamisen sanomalla –
"mutta kun leijonatkin".
"Syöväthän leijonatkin gaselleja,
joten mekin voimme syödä eläimiä."
Silloin annat heille
tämän mitalin.
Mutta tämähän on
syyllistämistä.
Sanot, että kuulet tuota usein
ja tässä on valmis vastauksesi.
Ja olet typerys, koska toistat vain
mitä muutkin ovat sanoneet.
Sama tässä.
Defensiivinen sekasyöjäbingo.
Kaikki tyypilliset väitteet
ovat tässä. 
Tällä saamme ihmiset näyttämään
tyhmiltä, mikä ei auta asiaa.
Se on ehkä hauskaa.
Se on hauskaa.
Mutta apua siitä ei ole.
Nämä ovat kaksi eri asiaa.
Tai voit olla ironinen ja sanoa, että
sinä olet tuossa ja pointti tuolla.
Et ymmärtänyt pointtia ollenkaan.
Hauskaa, muttei välttämättä
tehokasta.
Se millaisina saat muut kokemaan
itsensä, kertoo paljon sinusta.
Joskus on vaikea vastustaa, erityisesti
kun ihmiset ovat ärsyttäviä.
Kysyn aina itseltäni, onko
oikeita kusipäitä olemassa?
Yritän ajatella, että heillä kaikilla
on oma historiansa, –
omat mielipiteensä, he eroavat
minusta, ehkä he eivät ole pahoja.
Saatamme tuomita liian helposti,
mutta joskus myös liian hitaasti.
Internetissä on oikeasti trolleja.
Heitä ei tarvitse sanoa pahoiksi,
mutta heitä kannattaa vältellä.
Nykyisessä elämäntilanteessaan
he eivät ole –
hedelmällisiä väittelylle,
joten on parempi välttää heitä.
Jos haluat pysyä valon puolella, älä anna
heidän vaikuttaa sinuun liiaksi.
Maailmassa on 7 miljardia ihmistä.
Annatko yhden heistä pilata päiväsi?
Et. Älä huomioi heitä.
Hankkiudu heistä eroon. Siihen on monia
tapoja. Voit lakata seuraamasta, –
poistaa kavereista, hiljentää ilmoitukset...
Sitten he ovat poissa.
Ja radikaalimpi keino on
käyttäjän estäminen.
Estämisen hienous on, että se on
kuin Harry Potterin näkymättömyysviitta.
He eivät ole enää olemassa sinulle
etkä sinä heille.
Jos estät jonkun, he eivät voi
lukea sinua, etkä sinä heitä.
Voi olla surullista joutua tekemään niin,
mutta siitä voi olla apua.
Muutoin se vie liikaa energiaasi.
Älä pelkää estämistä.
Käytä sitä viimeisenä vaihtoehtona
siinä vaiheessa, kun tilanne ei etene.
Tiivistetysti:
pysy valon puolella, –
jos et pysty, valitse pakeneminen,
mutta älä tappele.
Kiitos.
